कोष़िक्कोड रेलवे स्टेशन
कोष़िक्कोड रेलवे स्टेशन या जिसे कालीकट रेलवे स्टेशन के रूप में भी जाना जाता है, भारत के कालीकट शहर का सबसे बड़ा रेलवे स्टेशन है। यह दक्षिण भारत के सबसे पुराने रेलवे स्टेशनों में से एक है। स्टेशन में चार प्लेटफार्म, दो टर्मिनल और कुल छह ट्रैक हैं। यह केरल के प्रमुख रेलवे स्टेशनों में से एक है, 2012 में स्टेशन पर एक एकीकृत सुरक्षा प्रणाली स्थापित की गई थी जिसमें सामान स्कैनर, सीसीटीवी और वाहन स्कैनर शामिल है। 2 जनवरी 2013 को स्टेशन की 125 वीं वर्षगांठ मनाई गई थी।